ข้อบังคับมหาวิทยาลัยนเรศวรข้อบังคับมหาวิทยาลัยนเรศวรว่าด้วย เครื่องแต่งกายนิสิตขั้นปริญญาตรีพ.ศ. ๒๕๔๘ โดยที่เห็นเป็นการสมควรปรับปรุงข้อบังคับมหาวิทยาลัยนเรศวรว่าด้วย เครื่องแต่งกายนิสิตภาคปกติ ขั้นปริญญาตรี พ.ศ. ๒๕๓๓ เพื่อให้มีความเหมาะสมยิ่งขึ้นฉะนั้นอาศัยอำนาจตามความในมาตรา ๑๔ (๒) และมาตรา ๔๙ แห่งพระราชบัญญัติมหาวิทยาลัยนเรศวร พ.ศ.๒๕๓๓ โดยมติสภามหาวิทยาลัยนเรศวร ในคราวประชุมครั้งที่ ๑๑๙ (๓/๒๕๔๘) เมื่อวันที่ ๓๐กรกฎาคม พ.ศ. ๒๕๔๘ จึงให้ออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยนเรศวรว่าด้วย เครื่องแต่งกายนิสิตขั้นปริญญาตรี พ.ศ. ๒๕๔๘ข้อ๒[๑] ข้อบังคับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิกข้อบังคับมหาวิทยาลัยนเรศวร ว่าด้วยเครื่องแต่งกายนิสิตภาคปกติขั้นปริญญาตรี พ.ศ. ๒๕๓๓บรรดากฎระเบียบ ข้อบังคับ คำสั่ง ประกาศ หรือข้อตกลง อื่นใดที่ขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายความว่า มหาวิทยาลัยนเรศวรสภามหาวิทยาลัย หมายความว่า สภามหาวิทยาลัยนเรศวรอธิการบดี หมายความว่า อธิการบดีมหาวิทยาลัยนเรศวรคณะ หมายความว่า วิทยาเขต และคณะต่าง ๆ ที่จัดตั้งขึ้นในมหาวิทยาลัยโดยตราเป็นพระราชกฤษฎีกาและที่จัดตั้งโดยอำนาจสภามหาวิทยาลัยนิสิต หมายความว่า นิสิตมหาวิทยาลัยนเรศวรภาคปกติ และภาคพิเศษขั้นปริญญาตรีเครื่องแต่งกาย หมายความว่า เครื่องแต่งกายของนิสิตซึ่งประกอบด้วยเสื้อ กางเกงหรือกระโปรง ผ้าผูกคอ (เน็คไท) เข็มขัด รองเท้า ถุงเท้าและเครื่องหมายเครื่องหมาย หมายความว่า เครื่องหมายราชการของมหาวิทยาลัยประกอบด้วย เข็มมหาวิทยาลัยและหัวเข็มขัดมหาวิทยาลัยข้อ๕ ให้เครื่องแต่งกายของนิสิตมหาวิทยาลัยมีสองประเภทสำหรับใช้แต่งในโอกาสต่าง ๆ ดังนี้(๑) เครื่องแต่งกายปกติ ใช้สำหรับสวมใส่ในเวลาเรียนปกติ เวลาสอบ และไปติดต่อกับหน่วยงานอื่นทั้งภายในและภายนอกมหาวิทยาลัย(๒) เครื่องแต่งกายชุดพิธีการ ใช้สำหรับแต่งในงานราชพิธี รัฐพิธี หรือพิธีอื่นๆตามคำสั่งของมหาวิทยาลัยข้อ๖ เครื่องแต่งกายสำหรับนิสิตหญิงเครื่องแต่งกายปกติ(๑) เสื้อสีขาวคอเชิ้ตแขนสั้น เหนือข้อศอก ไม่รัดรูป ไม่มีกระเป๋าเสื้อ ไม่มีลวดลายที่คอและแนวสาบอกติดกระดุมโลหะมีเครื่องหมายมหาวิทยาลัย ๕ เม็ด เนื้อผ้าหนาพอควรเวลาสวมสอดชายเสื้อไว้ในกระโปรงให้เห็นสายเข็มขัดกลัดเข็มเครื่องหมายที่อกด้านซ้าย(๒) กระโปรงทรงสุภาพ สีเทาเข้ม สีดำ หรือสีกรมท่า เนื้อผ้าหนาพอควรไม่มีลวดลายชายกระโปรงผ่าพับซ้อน ความยาวเสมอเข่า(๓) เข็มขัดแบบสุภาพสีดำ หัวเข็มขัดมีเครื่องหมายมหาวิทยาลัย(๔) รองเท้าทรงสุภาพ หุ้มส้นหรือรัดส้น สีขาว หรือสีดำ(๕) ทรงผม ทรงสุภาพ ไม่ย้อมหรือโกรกผมสีฉูดฉาด ถ้าผมยาวให้รวบผมให้เรียบร้อยเครื่องแต่งกายชุดพิธีการ(๑) เสื้อสีขาวคอเชิ้ตแขนสั้น ไม่มีสาบหลังและสาบแขนปลายแขนเดินตะเข็บคู่ไม่ห่อไหล่ คอและแนวสาบอกติดกระดุมโลหะของมหาวิทยาลัย ๕ เม็ด กลัดเข็มเครื่องหมายที่อกเบื้องซ้ายเนื้อผ้าหนาพอควรเวลาสวมสอดชายเสื้อไว้ในกระโปรงให้เห็นสายเข็มขัด(๒) กระโปรงทรงสุภาพ สีเทาเข้ม เนื้อผ้าหนาพอควรไม่มีลวดลายชายกระโปรงผ่าพับซ้อน ความยาวเสมอเข่า(๓) เข็มขัดหนังสีดำ ขนาดกว้าง ๔ เซนติเมตร หัวเข็มขัดมีเครื่องหมายมหาวิทยาลัย(๔) รองเท้าหนังทรงสุภาพหุ้มส้นสีดำ ส้นรองเท้าสูงไม่เกิน ๓ นิ้ว ไม่มีลวดลายสวมถุงน่องสีเนื้อ(๕) ทรงผม ทรงสุภาพ ไม่ย้อมหรือโกรกผมสีฉูดฉาด ถ้าผมยาวให้รวบผมให้เรียบร้อยข้อ๗ เครื่องแต่งกายสำหรับนิสิตชายเครื่องแต่งกายปกติ(๑) เสื้อสีขาวคอเชิ้ต ที่คอและแนวสาบอกติดกระดุมสีขาว ปกเสื้อปลายแหลมผ่าอกโดยตลอดไม่มีลวดลาย มีกระเป๋าด้านซ้าย เวลาสวมให้สอดชายเสื้อไว้ในกางเกงให้เห็นสายเข็มขัด(๒) กางเกงขายาว (มีหูสอดเข็มขัด) สีเทาเข้ม สีดำ หรือสีกรมท่า อย่างใดอย่างหนึ่ง(๓) เข็มขัดหนังสีดำ หัวเข็มขัดมีเครื่องหมายตรามหาวิทยาลัย(๔) ถุงเท้าสีเดียวกับรองเท้า(๕) รองเท้าหนังทรงสุภาพหุ้มส้นสีดำ หรือสีขาว ไม่มีลวดลาย(๖) ทรงผม ทรงสุภาพ เช่น รองทรง ไม่ย้อมหรือโกรกผมสีฉูดฉาดหรือไว้ผมยาวเกินควรเครื่องแต่งกายชุดพิธีการ(๑) เสื้อสีขาวคอเชิ้ตแขนยาว ที่คอและแนวสาบอกติดกระดุมสีขาว ไม่มีลวดลาย มีกระเป๋าด้านซ้ายไม่พับแขน ผูกเน็คไทสีเทา มีสัญลักษณ์ตรามหาวิทยาลัย เวลาสวมให้สอดชายเสื้อไว้ในกางเกงให้เห็นสายเข็มขัด(๒) กางเกงขายาว สีเทาเข้ม(๓) เข็มขัดหนังสีดำ หัวเข็มขัดมีเครื่องหมายมหาวิทยาลัย(๔) ถุงเท้าสีดำ(๕) รองเท้าหนังทรงสุภาพหุ้มส้นสีดำ(๖) ทรงผมทรงสุภาพ เช่น รองทรง ไม่ย้อมหรือโกรกผมสีฉูดฉาดหรือไว้ผมยาวเกินควรข้อ๘ เครื่องหมายให้เป็นไปตามประกาศสำนักนายกรัฐมนตรีว่าด้วย เครื่องหมายราชการมหาวิทยาลัยนเรศวรข้อ๙สำหรับนิสิตอื่นไม่มีสิทธิแต่งกายตามข้อบังคับนี้ได้ข้อ๑๐ การแต่งกายนอกเหนือไปจากข้อบังคับนี้ให้อยู่ในดุลยพินิจของอธิการบดีข้อ๑๑ ให้อธิการบดีรักษาการให้เป็นไปตามข้อบังคับนี้ประกาศ ณ วันที่ ๑๐สิงหาคม พ.ศ. ๒๕๔๘ไขศรี ศรีอรุณนายกสภามหาวิทยาลัยนเรศวรคุณากร/ผู้จัดทำ๒๒ เมษายน ๒๕๕๔วิชชุตา/ผู้ตรวจ๒๔ พฤษภาคม ๒๕๕๔[๑]ราชกิจจานุเบกษา เล่ม ๑๒๒/ตอนพิเศษ ๑๒๓ ง/หน้า ๑๙/๑ พฤศจิกายน๒๕๔๘